Miloš Vajda

Miloš Vajda (* 7. marec 1965, Banská Bystrica) je bývalý poslanec SNR a NR SR za HZDS.

Miloš Vajda bol v parlamentných voľbách v roku 1992 zvolený za poslanca SNR za HZDS v Stredoslovenskom volebnom kraji (získal 22 174 preferenčných hlasov). V parlamentne pôsobil v ústavnoprávnom výbore. V auguste 1992 sa stal členom správnej rady Nadácie detí a mládeže SR (vytvorená v r. 1991 pre potreby účelného využitia majetku po bývalom Slovenskom zväze mládeže a pre výkon hospodárenia s ním). Okrem toho bol v rokoch 1993 - 1994  členom  stálej delegácie NR SR  v Parlamentnom zhromaždení Rady Európy.  V roku 1992 svojím hlasom podporil Deklaráciu SNR o zvrchovanosti SR aj Ústavu SR. Poslancom bol do predčasných parlamentných volieb v roku 1994, v ktorých opäť kandidoval za HZDS, no za poslanca už nebol zvolený.

Referencie 

Slovenskí politici
Poslanci NR SR (1992 – 1994)
Politici ĽS-HZDS
Poslanci SNR
Osobnosti z Banskej Bystrice